En la batalo kontraŭ la pakaĵaĵ rubaĵoj esploristo el Graz vetas pri naturaj, biologie malkomponeblaj kaj recikleblaj materialoj.
Tiel li volas redukti plastajn forĵetaĵojn kaj kontribui al la protekto de la klimato.
#000002
Pakaĵo por muesli-cerealoj konsistas ekstere el stabila kartono, interne saketo el plasta foliaĵo tenas la avenajn flokojn freŝaj kaj krustecaj.
"Tio funkciu estonte ankaŭ pli konvene por medio kaj klimato", diras la sciencisto de la Instituto pri biobazitaj produktoj kaj papertekniko ĉe la Teknika Universitato en Graz.
En la esplorprojekto "Papspray" (ŝprucaĵo sur papero) li volas montri eblecojn kiel oni povas rezigni pri la sintetike produktita saketo kaj anstataŭe povas meti specialan biobazitan tavolizon de surfaco sur kartonon.
"Ĉe multaj nutraĵoj ujoj el polietileno kaj aliaj plastaĵoj servas al la protekto de la produkto por garantii longan konserveblecon", li klarigas.
"Tiun funkcion nun transprenu la tavolizo."
Ĝi interalie prizorgu kiel bariero ke neniu aero enpenetru en la internon de la pakaĵo kaj ke la nutraĵoj ne putru.
#000003
Alternativo por tavolizo estus anstataŭi la plastan saketon en la kartono per foliaĵo el biobazita materialo.
Ankaŭ por tio taŭgas biopolimeroj.
"Oni tiucele tamen devus enkonduki novajn procezajn teknologiojn aŭ modifi la biopolimerojn tiel ke ili estos prilaboreblaj per la kutimaj procedoj por naftobazitaj plastaj materialoj".
Restas el ekologia vido ankoraŭ la demando pri forzorgado.
Estas celo ke la tuta pakaĵmaterialo, konsistanta el kartono kaj el biopolimero, estu reciklebla, por ke laŭ la senco de la recikla ekonomio la enmetita energio ne perdiĝu.
#000006